CELEX: 22004D0112
Language: lt
Date: 1089331200000
Title: EEE jungtinio komiteto sprendimas Nr. 112/2004 2004 m. liepos 9 d. iš dalies keičiantis EEE susitarimo XVIII priedą (Darbuotojų sauga ir sveikata, darbo teisė ir vienodas požiūris į vyrus ir moteris)

23.12.2004   
            
            
               LT
            
            
               Europos Sąjungos oficialusis leidinys
            
            
               L 376/49
            
         
      EEE JUNGTINIO KOMITETO SPRENDIMAS
   
   Nr. 112/2004
   2004 m. liepos 9 d.
   iš dalies keičiantis EEE susitarimo XVIII priedą (Darbuotojų sauga ir sveikata, darbo teisė ir vienodas požiūris į vyrus ir moteris)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XVIII priedas buvo iš dalies pakeistas Susitarimu dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos dalyvavimo Europos ekonominėje erdvėje, pasirašytu 2003 m. spalio 14 d. Liuksemburge (1).
            
         
               (2)
            
            
               Į Susitarimą turi būti įtraukta 2002 m. rugsėjo 23 d. Europos Parlamento ir Tarybos direktyva 2002/73/EB, iš dalies keičianti Tarybos direktyvą 76/207/EEB dėl vienodo požiūrio į vyrus ir moteris principo taikymo įsidarbinimo, profesinio mokymo, pareigų paaukštinimo ir darbo sąlygų atžvilgiu (2),
            
         NUSPRENDĖ:
   1 straipsnis
   Susitarimo XVIII priedas iš dalies keičiamas taip:
   
               1.
            
            
               18 punkte (Tarybos direktyva 76/207/EEB) pridedamas šis tekstas:
               „su pakeitimais, padarytais:
               
                           —
                        
                        
                           
                              32002 L 0073: 2002 m. rugsėjo 23 d. Europos Parlamento ir Tarybos direktyva 2002/73/EB (OL L 269, 2002 10 5, p. 15).“
                        
                     
         
               2.
            
            
               18 punkte (Tarybos direktyva 76/207/EEB) adaptacija iš dalies keičiama taip:
               
                           a)
                        
                        
                           Ši adaptacija žymima a).
                        
                     
                           b)
                        
                        
                           Po a adaptacijos įterpiama ši adaptacija:
                           
                                       „b)
                                    
                                    
                                       2 straipsnio 8 dalyje žodžiai „tokia prasme, kaip vartojama Sutarties 141 straipsnio 4 dalyje“ pakeičiami taip:
                                       „Siekiant praktiškai užtikrinti visišką moterų ir vyrų lygybę per visą darbingą amžių, vienodo požiūrio į vyrus ir moteris principas valstybėms narėms nekliudo toliau laikytis arba imtis priemonių, numatančių konkrečias lengvatas, padedančias nepakankamai atstovaujamai lyčiai verstis profesine veikla arba šalinančias ar kompensuojančias nepalankias sąlygas profesinėje veikloje,““
                                    
                                 
                     
         2 straipsnis
   Direktyvos 2002/73/EB tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2004 m. liepos 10 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2004 m. liepos 9 d.
      
         
            EEE jungtinio komiteto vardu
         
         
            Pirmininkas
         
         Kjartan JÓHANNSSON
         
      
   
   
      (1)  OL L 130, 2004 4 29 p. 3.
   
      (2)  OL L 269, 2002 10 5, p. 15.
   
      (3)  Konstituciniai reikalavimai nurodyti.